
SÉRLÖG RÓTARÝKLÚBBSins 
                             Borgir-Kópavogi

1. grein Skilgreiningar

a) Stjórn: 

Stjórn klúbbsins

b) Stjórnarmaður:
Stjórnarmaður í klúbbnum

c) Félagi:

Félagi annar en heiðursfélagi í klúbbnum

d) RI:


Rotary International

e) Ár:


12 mánaða tímabil sem hefst 1. júlí
f) Fráfarandi forseti:
Fyrrverandi forseti sem síðast lét af störfum
2. grein  Aðild klúbbsins að rótarýsamtökum


Klúbburinn á aðild að Alþjóðasambandi rótarýmanna(Rotary International), Rótarýsjóðnum

(Rotary Foundation) og íslenska rótarýumdæminu (umdæmi nr. 136 í Alþjóðasambandi rótarýmanna)

og öðrum samtökum rótarýmanna eftir ákvörðun klúbbsins.

3. grein Stjórn
Stjórn klúbbsins skipa 7 félagar, þ.e. forseti, fráfarandi forseti, verðandi forseti ( eða tilnefndur forseti ef verðandi hefur ekki verið valinn), varaforseti, ritari, gjaldkeri og stallari. Einn er kosinn til tveggja ára sem varaforseti fyrra starfsárið en verður forseti seinna starfsárið. Ef stjórnin ákveður geta einnig setið í stjórninni 2  meðstjórnendur kosnir samkvæmt ákvæðum í lið 1. í fjórðu grein þessara laga
4. grein Stjórnarkjör
a. Forseti klúbbsins skal á fyrsta klúbbfundi í nóvember, einum mánuði fyrir kjörfund leita eftir tilnefningum félaga um stjórnarmenn, þ.e. forseta, varaforseta, ritara, gjaldkera og 2 meðstjórnendur. Tilnefningar geta komið hvort sem er frá uppstillinganefnd og/eða almennum félögum samkvæmt ákvörðun klúbbsins. Ef ákvörðun er tekin um að skipa uppstillingarnefnd þá skal hún valin samkvæmt nánari ákvörðun klúbbsins. Tilnefningar er berast skulu skráðar á kjörseðil í stafrófsröð fyrir hvert embætti fyrir sig. Kosning skal fara fram á kjörfundi. Þeir frambjóðendur í embætti forseta, varaforseta, ritara og gjaldkera er flest atkvæði fá skulu lýstir kjörnir í viðkomandi embætti. Þeir 2 frambjóðendur í embætti meðstjórnenda er fá flest atkvæði, skulu lýstir kjörnir sem meðstjórnendur. Sá félagi er þannig er kjörinn forseti nefnist tilnefndur forseti. Tilnefndur forseti fær starfsheitið verðandi forseti 1. júlí ári áður en hann tekur við sem forseti og skal starfa sem meðstjórnandi á því ári sem sem hefst 1. júlí eftir kjör hans. Hann tekur síðan við sem forseti á stjórnarskiptafundi sem jafnframt er aðalfundur klúbbsins sem fram fer á síðasta fastafundi í júní eða fyrsta fastafundi í júlí. Á sama fundi sem stjórn er kosin, skal kjósa tvo endurskoðendur reikninga fyrir næsta starfsár og einn varaendurskoðanda eftir tillögu forseta.

b. Stjórnarmenn sem kosnir eru samkvæmt lið 1. mynda  stjórn klúbbsins. Áður en vika er liðin skal verðandi forseti kalla verðandi stjórn til fundar þar sem velja skal einn klúbbfélaga í embætti stallara.
c. Forfallist stjórnarmaður skulu aðrir stjórnarmenn velja eftirmann/menn.

d. Forfallist verðandi stjórnarmaður skulu aðrir verðandi stjórnarmenn veljaeftirmann/menn.
5. grein Skyldur stjórnarmanna
a) Forseti. Forseti stýrir klúbb- og stjórnarfundum og sinnir öðrum þeim skyldum sem venjulega fylgja embætti forseta.
b) Fráfarandi forseti. Fráfarandi forseti situr í stjórn klúbbsins og sinnir þeim störfum sem forseti eða stjórnin fela honum.
c) Verðandi forseti. Verðandi forseti situr í stjórn klúbbsins og sinnir þeim störfum sem forseti eða stjórnin fela honum.
d) Varaforseti. Varaforseti stýrir klúbb- og stjórnarfundum í fjarveru forseta og sinnir öðrum þeim skyldum sem venjulega fylgja embætti varaforseta.
e) Ritari. Ritari heldur félagaskrá, skráir mætingar og fylgist með þeim, sendir út tilkynningar frá stjórn og nefndum klúbbsins og varðveitir fundargerðir klúbb-, stjórnar- og nefndarfunda, útbýr og sendir til RI umbeðnar skýrslur, þar á meðal misserisskýrslu 1. janúar og 1. júlí ár hvert ásamt árgjöldum félaga og hlutfallslegum árgjöldum félaga sem teknir hafa verið í klúbbinn eftir 1. janúar eða 1. júlí og skýrslur um breytingar á félagaskrá. Hann skal útbúa og senda umdæmisstjóra skýrslu um mætingar hvers mánaðar innan 15 daga frá síðasta fundi mánaðar, innheimta og greiða áskriftargjald fyrir viðurkennt Rótarý tímarit og sinna öðrum skyldum sem venjulega fylgja embætti ritara.
f) Gjaldkeri. Gjaldkeri ber ábyrgð á öllum sjóðum klúbbsins og gerir grein fyrir þeim árlega svo og hvenær sem stjórn óskar eftir. Þá skal hann sinna öðrum þeim skyldum sem venjulega fylgja embætti gjaldkera. Við starfslok skal gjaldkeri afhenda viðtakandi gjaldkera eða viðtakandi forseta alla sjóði klúbbsins, sjóðsbækur eða aðrar eigur klúbbsins
g) Stallari. Stallari skal sinna þeim skyldum sem venjulega fylgja embætti stallara og þeim öðrum sem forseti eða stjórn mæla fyrir um.
6. grein  Fundir
Kjörfundur skal haldinn árlega á síðasta fastafundi í nóvember og á honum skal kjósa stjórnarmenn næsta starfsárs. Kjörfundur skal þó aldrei fara fram síðar en þann 31. desember. 
Reglulega fundi klúbbsins skal halda á hverjum fimmtudegi kl. 7.45. Tilkynna skal klúbbfélögum í tæka tíð breytingar á fundartíma eða að fundur falli niður. Halda skal skrá yfir mætingar eða fjarveru klúbbfélaga annarra en heiðursfélaga (eða félaga án mætingarskyldu skv. grundvallarlögum rótarýklúbba) á klúbbfundum. Það telst mæting ef klúbbfélagi er viðstaddur 60% af fundartíma klúbbsins eða annars rótarýklúbbs eða eins og kveðið er á um í grein 9, lið 1 og 2 í grundvallarlögum rótarýklúbba.
Allir klúbbfundir eru ályktunarfærir í öllum málum þegar a.m.k. þriðjungur félaga eru á fundi.
Stjórnarfundi skal halda mánaðarlega. Auk þess skal halda stjórnarfundi ef forseti ákveður eða tveir aðrir stjórnarmenn óska þess.
Stjórnarfundir eru ályktunarfærir ef meirihluti stjórnarmanna er á fundi.
7. grein Félagsgjöld
a) Inntökugjald ákveður stjórn hverju sinni og skal það greitt fyrir inngöngu í klúbbinn nema viðkomandi uppfylli ákvæði 12. greinar grundvallarlaga rótarýklúbba.
b) Árgjald ákveður stjórn hverju sinni og skal það greitt með 12 jöfnum mánaðarlegum greiðslum. Árgjald fyrir áskrift að viðurkenndu Rótarýtímariti skal innifalið í árgjaldi.
8. grein Framkvæmd kosninga

Atkvæðagreiðslur um málefni klúbbsinu skulu fara fram með handauppréttingu nema kosning stjórnarmanna sem skal vera skrifleg og leynileg. Stjórn getur ákveðið að atkvæðagreiðslur um ákveðin mál verði skriflegar.
9. grein Þjónustuleiðirnar

Þjónustuleiðirnar marka hugsjónalega og verklega umgjörð um starfsemi klúbbsins. Þær eru klúbbþjónustan, starfsgreinaþjónustan, samfélagsþjónustan, alþjóðaþjónustan og ungmennaþjónustan. Klúbburinn skal taka mið af öllum þessum þjónustuleiðum í starfi sínu.
10. grein Nefndir

Klúbbnefndum er ætlað að vinna að því að uppfylla markmið klúbbsins til bæði lengri og skemmri tíma litið. Verðandi forseti, forseti og fráfarandi forseti skulu vinna saman til að tryggja samfellu í stjórnun klúbbsins og áætlanagerð. Verðandi forseti skal velja félaga í nefndir í stað þeirra er hætta, skipa nefndarformenn og stjórna fundum fyrir upphaf starfsársins til að skipulegga starfið. Mælt er með að nefndarformaður hafi áður setið í viðkomandi nefnd.
a) Félagavalsnefnd 
Nefndin skal koma á og innleiða leiðir til að ná til nýrra félaga og að halda þeim í klúbbnum. 
b) Kynningarnefnd
Nefndin skal gera áætlun um kynningu meðal almennings um Rótarý og á þjónustuverkefnum klúbbsins og starfi og fylgja henni eftir.

c) Framkvæmdanefnd
Nefndinni er ætlað að stýra viðburðum sem stuðla að öflugu klúbbstarfi. 
d) Þjónustunefnd
Nefndinni er ætlað að taka saman hugmyndir um þjónustuverkefni tengd fræðslu-, mannúðar- og atvinnumálum sem þarf að sinna á starfssvæði klúbbsins eða erlendis og koma þeim í framkvæmd.
e) Rótarýsjóðsnefnd

Nefndin skal vinna að stuðningi við Rótarýsjóðinn bæði með beinum framlögum félaga og annari fjáröflunarstarfsemi.

Heimilt er að skipa nefndir um sérstök verkefni eftir þörfum.
· Forseti klúbbsins er í krafti embættis síns sjálfskipaður í allar nefndir klúbbsins með full réttindi nefndarmanns.

· Hver nefnd skal sinna verkefnum í samræmi við ákvæði þessara sérlaga auk þeirra verkefna sem þeim eru falin af forseta eða stjórn. Hafi nefnd ekki sérstaka heimild skal hún ekki setja verkefni í framkvæmd nema hafa áður kynnt verkefnið fyrir stjórn og fengið heimild hennar.
· Nefndarformaður er ábyrgur fyrir starfi nefndarinnar og að haldnir séu fundir reglulega, hann fylgist með og stýrir nefndarstarfinu og upplýsir stjórn um starfið.
11. grein Skyldur nefnda

Forseti skal yfirfara og endurskoða skyldur allra nefnda fyrir hans starfsár og styðjast við viðeigandi skilgreiningar frá RI og þjónustuleiðirnar.
Hverri  nefnd skal í upphafi árs markaður ákveðinn starfsrammi þar sem tilgreind eru markmið og starfsáætlun til að vinna að á árinu. Verðandi forseti skal setja það á oddinn að útbúa markmið og starfsáætlanir fyrir nefndir klúbbsins og kynna stjórn fyrir upphaf ársins.
12. grein Undanþága frá fundarsókn
Stjórn er heimilt að veita félaga undanþágu frá fundarsókn í mest tólf mánuði hafi hann óskað eftir því skriflega með rökstuðningi er stjórnin metur gildan.
13. grein Fjármál

a) Stjórn skal fyrir upphaf hvers fjárhagsárs gera fjárhagsáætlun, þ.e. áætlun um tekjur og gjöld. Útgjöldum ber að halda innan ramma áætlunarinnar nema stjórn fjalli um og ákveði annað. Fjárhagsáætlun skal sundurliðuð þannig að hún sýni annarsvegar útgjöld vegna venjulegrar starfsemi klúbbsins og hins vegar útgjöld vegna þjónustuverkefna.
b) Gjaldkeri skal varðveita fé klúbbsins á bankareikningi samkvæmt ákvörðun stjórnar. Fénu skal skipt í tvo sjóði, þ.e. rekstrarsjóð og sjóð vegna þjónustuverkefna. 
c) Gjaldkeri eða annar stjórnamaður til þess valinn skal sjá um greiðslu reikninga en áður skulu tveir stjórnarmenn samþykkja þá með áritun sinni.
d) Skoðunarmaður með sérþekkingu skal endurskoða ársreikning klúbbsins.
e) Stjórnarmenn sem bera ábyrgð á sjóðum klúbbsins skulu leggja fram ábyrgðartryggingu fyrir öruggri vörslu sjóðanna eins og krafist er af stjórn klúbbsins. Tryggingariðgjald skal greitt af klúbbnum.
f) Fjárhagsár klúbbsins er frá 1. júlí til 30. júní. Árgjöld skal innheimta hálfsárslega, þ.e. fyrir tímabilið 1. júlí til 31. desember og fyrir tímabilið 1. janúar til 30. júní. Greiðsla árgjalda til RI og áskriftargjald vegna Rótarýtímarits skal greiða 1. júlí og 1. janúar ár hvert miðað við fjölda klúbbfélaga á þeim tíma.
14. grein Val nýrra félaga

a) Félagar í klúbbnum geta komið tillögu um nýjan félaga skriflega til stjórnar og  tekur ritari við henni fyrir hönd stjórnarinnar. Aðrir rótarýklúbbar geta borið fram tillögu um að félagar eða fyrrverandi félagar í þeirra klúbbi verði gerðir að félögum í klúbbnum. Tillögur um nýja félaga eru trúnaðarmál svo lengi sem kveðið er á um í lögum þessum. 
b) Stjórn klúbbsins gengur úr skugga um að sá er gerð er tillaga um uppfylli kröfur sem gerðar eru til nýrra félaga í grundvallarlögum rótarýklúbba.
c) Stjórn klúbbsins samþykkir eða synjar tillögunni innan 30 daga frá því hún kemur fram og lætur ritari þann sem tillöguna bar fram vita af niðurstöðunni.
d) Samþykki stjórn klúbbsins tillögu um nýjan félaga þá skal viðkomandi fræddur um markmið Rótarý og um réttindi og skyldur rótarýfélaga. Þá er viðkomandi beðinn um að undirrita inntökublað og að heimila að nafn hans/hennar ásamt starfsgrein verði kynnt félögum í klúbbnum. 
e) Hafi stjórn klúbbsins ekki borist skrifleg rökstudd andmæli frá félögum í klúbbnum (öðrum en heiðursfélögum) við inntöku viðkomandi innan sjö daga frá því tillagan var kynnt og þegar viðkomandi hefur greitt inntökugjald í klúbbinn í samræmi við sérlög þessi (ef ekki er um heiðursfélaga að ræða) telst hann/hún rétt kjörinn félagi í klúbbnum.
f) Hafi stjórnin fengið andmæli við framkomna tillögu um nýjan félaga skulu greidd atkvæði um hana á næsta stjórnarfundi. Ef tillagan er samþykkt þrátt fyrir fram komin andmæli þá telst viðkomandi rétt kjörinn félagi í klúbbnum þegar inntökugjald hefur verið greitt.

g) Í framhaldi af kjörinu sér forseti um inntöku hins nýja félaga og að honum sé afhent meðlimskort og fræðsluefni um Rótarý fyrir nýja félaga. Forseti eða ritari skulu tilkynna RI inngöngu hins nýja félaga. Forseti skal einnig tilnefna klúbbfélaga til að aðstoða hinn nýja félaga við að aðlagast klúbbstarfinu og jafnframt fela honum verkefni er tengist starfi klúbbsins.
h) Klúbburinn getur samkvæmt tillögu stjórnar valið heiðursfélaga í samræmi við grundvallarlög rótarýklúbba. 
15. grein Tillögur

Málefni eða tillögur sem fela í sér skuldbindingu fyrir klúbbinn skulu ekki bornar upp á fundi fyrr en stjórn klúbbsins hefur fjallað um þær. Komi slík mál fyrir fund án vitundar stjórnar skal þeim umræðulaust vísað til hennar.
16. grein Dagskrá funda

Fundarsetning

Kynning gesta

Upplýsingar um bréfaskipti, tilkynningar og  rótarýmálefni.
Skýrslur nefnda ef einhverjar eru

Ólokin mál
Ný mál
Fundarefni

Fundarslit

17. grein Lagabreytingar

Lögum þessum má breyta á hvaða reglulegum klúbbfundi sem er, sé meirihluti félaga viðstaddur og með atkvæðum 2/3 hluta viðstaddra, að því tilskyldu að tillögur um lagabreytingar hafi verið sendar  klúbbfélögum minnst tíu dögum fyrir fundinn. Breytingar á lögunum skulu vera í samræmi við grundvallarlög rótarýklúbba og grundvallar- og sérlög RI.
